Criza Volkswagen: Compania anulează acordul privind garantarea locurilor de muncă. Este o „greșeală istorică”, spun sindicatele
Gigantul auto Volkswagen a respins solicitările sindicatului de majorare a salariilor pentru angajații din Germania, după ce prima rundă de negocieri s-a încheiat miercuri fără succes. Angajații amenință cu greve, iar liderii sindicali au avertizat compania că face o „greșeală istorică”, referindu-se la politica de concedieri și planul de închidere a unor fabrici.